รายงานการกำกับดูแลกิจการของคณะกรรมการตรวจสอบ ประจำปี 2551

เรียน ท่านผู้ถือหุ้น

คณะกรรมการบริษัท เมโทรสตาร์ พร็อพเพอร์ตี้ จำกัด (มหาชน)
ได้มีมติแต่งตั้งคณะกรรมการตรวจสอบ ประกอบด้วย กรรมการอิสระ 3 ท่าน
ซึ่งมีคุณสมบัติตามที่กำหนด ประกอบด้วย คุณหญิงนงคราญ จันทนยิ่งยง
เป็นประธานกรรมการตรวจสอบ นางพิไล เปี่ยมพงศ์สานต์ และพลตำรวจเอกนพดล สมบูรณ์ทรัพย์
เป็นกรรมการตรวจสอบ โดยมีนางสาวถิรนันท์ แสงพึ่งธรรม เป็นเลขานุการคณะกรรมการตรวจสอบ
คณะกรรมการตรวจสอบได้ปฏิบัติหน้าที่ตามกฎบัตรคณะกรรมการตรวจสอบที่ได้รับอนุมัติจากคณะกรรมการบริษัทฯ
สรุปสาระสำคัญได้ดังนี้

  1. สอบทานการจัดทำรายงานทางการเงินรายไตรมาส รายงานทางการเงินประจำปี 2551
  และรายงานของผู้สอบบัญชีรวมทั้งเปิดเผยข้อมูลทางการเงิน
  มีความเห็นว่ารายงานทางการเงินของบริษัทฯ
  ถูกต้องตามที่ควรในสาระสำคัญตามหลักการบัญชีที่รับรองทั่วไป
  และผู้สอบบัญชีเสนอรายงานชนิดไม่มีเงื่อนไข

  2. พิจารณา รายงานผลการตรวจสอบภายในและผลการประเมินระบบควบคุมภายใน
  รวมถึงประเมินและวิเคราะห์ความเสี่ยงกิจกรรมสำคัญ มีความเห็นว่าบริษัทฯ
  มีระบบการควบคุมภายในที่เหมาะสมเพียงพอ

  3. บริษัทฯ ได้ปฏิบัติตามกฎหมายว่าด้วยหลักทรัพย์และตลาดหลักทรัพย์แห่งประเทศไทย
  และกฎหมายที่เกี่ยวข้องกับธุรกิจของ บริษัทฯ รวมถึงที่ผูกพันที่บริษัทฯ มีไว้กับบุคคลภายนอก

  4. สอบทานและให้ความเห็นการเข้าทำรายการที่เกี่ยวโยงกันของบริษัทฯ
  เป็นไปตามข้อกำหนดของตลาดหลักทรัพย์แห่งประเทศไทย ว่าด้วยการทำรายการที่เกี่ยวโยงกัน
  มีความเห็นว่าการเข้าทำรายการที่เกี่ยวโยงกันของบริษัทฯ
  มีความสมเหตุสมผลและเป็นธรรมต่อผู้ถือหุ้นทุกฝ่าย

  5. คณะกรรมการตรวจสอบได้จัดให้มีการประชุมในปี 2551 จำนวน 4 ครั้ง
  เพื่อพิจารณาประเด็นปัญหา แลกเปลี่ยนความคิดเห็น รับฟังคำชี้แจง
  ตลอดจนให้ข้อเสนอแนะที่เป็นประโยชน์ต่อการบริหารงานของบริษัทฯ
  โดยการเข้าร่วมประชุมของกรรมการตรวจสอบแต่ละท่าน สรุปได้ดังนี้:-

+------------------------------------------+---------------------------+
| รายชื่อคณะกรรมการตรวจสอบปี 2551             | การเข้าร่วมประชุม            |
+------------------------------------------+---------------------------+
| 1. คุณหญิงนงคราญ จันทนยิ่งยง                  | 3/4 ครั้ง                   |
|                                          |                           |
| 2. นางพิไล เปี่ยมพงศ์สานต์                    | 4/4 ครั้ง                   |
|                                          |                           |
| 3. พลตำรวจเอกนพดล สมบูรณ์ทรัพย์              | 4/4 ครั้ง                   |
+------------------------------------------+---------------------------+

  6. คณะกรรมการตรวจสอบพิจารณาคัดเลือกผู้สอบบัญชีสำหรับปี 2552 มีความเห็นว่า
  ผู้สอบบัญขีจากบริษัท สำนักงานเอินส์ แอนด์ ยัง จำกัด มีความเป็นอิสระ
  ปฏิบัติหน้าที่ได้เป็นอย่างดี มีประสิทธิภาพมาโดยตลอด จึงนำเสนอต่อคณะกรรมการบริษัทฯ
  เพื่อขอเสนออนุมัติจากที่ประชุมสามัญประจำปี แต่งตั้งนางสาวรุ้งนภา เสิศสุวรรณกุล
  ผู้สอบบัญชีรับอนุญาตเลขที่ 3516 หรือนายโสภณ เพิ่มศิริวัลลภ ผู้สอบบัญชีรับอนุญาตเลขที่ 3182
  แห่งบริษัทสำนักงานสอบบัญชี เอินส์ท แอนด์ ยัง จำกัด เป็นผู้บัญชีของบริษัทฯ ประจำปี 2552

  7. พิจารณาและอนุมัติแผนการตรวจสอบภายในประจำปี 2552

  8. พิจารณา ทบทวนปรับปรุงกฎบัตรคณะกรรมการตรวจสอบ นำเสนอต่อคณะกรรมการบริษัทฯ
  ก่อนมีผลบังคับใช้ เพื่อมุ่งเน้นหลักการกำกับดูแลกิจการที่ดี
  โดยสอดคล้องกับข้อกำหนดของตลาดหลักทรัพย์แห่งประเทศไทย
  ว่าด้วยแนวทางปฎิบัติที่ดีของคณะกรรมการตรวจสอบ

  .......................................................

  (คุณหญิงนงคราญ จันทนยิ่งยง)

  ประธานกรรมการตรวจสอบ

  28 กุมภาพันธ์ 2552